ประกาศกระทรวงพาณิชย์ประกาศกระทรวงพาณิชย์เรื่องการตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่(ฉบับที่๓)พ.ศ.๒๕๔๖ ตามประกาศกระทรวงพาณิชย์เรื่อง การตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่ (ฉบับที่๒) พ.ศ. ๒๕๔๕ได้จัดตั้งสำนักงานทะเบียนพาณิชย์ แต่งตั้งนายทะเบียนพาณิชย์และพนักงานเจ้าหน้าที่เพื่อปฏิบัติการตามพระราชบัญญัติทะเบียนพาณิชย์ พ.ศ. ๒๔๙๙ไว้ นั้นเนื่องจากได้มีการกำหนดให้พาณิชยกิจบางประเภทที่ผู้ประกอบพาณิชยกิจเป็นบริษัทจำกัดห้างหุ้นส่วนจำกัด ห้างหุ้นส่วนสามัญจดทะเบียนและบริษัทมหาชนจำกัดเป็นพาณิชยกิจที่อยู่ภายใต้บังคับของพระราชบัญญัติทะเบียนพาณิชย์พ.ศ. ๒๔๙๙เพิ่มเติม เพื่อให้ผู้ประกอบพาณิชยกิจดังกล่าวต้องจดทะเบียนพาณิชย์เพื่อให้ทราบหลักฐานการประกอบพาณิชยกิจของกิจการนั้นๆ จึงเห็นสมควรปรับปรุงแก้ไขประกาศกระทรวงพาณิชย์เรื่อง การตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่ (ฉบับที่๒) พ.ศ. ๒๕๔๕ให้เหมาะสม และสอดคล้องกับการกำหนดให้พาณิชยกิจบางประเภทต้องจดทะเบียนพาณิชย์อาศัยอำนาจตามความในมาตรา ๔ และมาตรา ๙แห่งพระราชบัญญัติทะเบียนพาณิชย์ พ.ศ. ๒๔๙๙รัฐมนตรีว่าการกระทรวงพาณิชย์ออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงพาณิชย์เรื่อง การตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่ (ฉบับที่๓) พ.ศ. ๒๕๔๖ข้อ ๒[๑] ประกาศนี้ให้ใช้บังคับเมื่อพ้นกำหนด ๖๐วันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๕แห่งประกาศกระทรวงพาณิชย์ เรื่อง การตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่ (ฉบับที่๒) พ.ศ. ๒๕๔๕และให้ใช้ข้อความนี้แทนข้อ ๕ ให้สำนักงานพัฒนาธุรกิจการค้าจังหวัดเป็นสำนักงานทะเบียนพาณิชย์มีอำนาจหน้าที่รับจดทะเบียนพาณิชย์ของผู้ประกอบพาณิชยกิจที่มีสำนักงานแห่งใหญ่ตั้งอยู่ในเขตอำเภอที่สำนักงานพัฒนาธุรกิจการค้าจังหวัดนั้นตั้งอยู่และให้มีอำนาจหน้าที่รับจดทะเบียนพาณิชย์ของผู้ประกอบพาณิชยกิจได้ทุกท้องที่ในเขตจังหวัดนั้นสำหรับการประกอบพาณิชยกิจดังต่อไปนี้(๑) การขายหรือให้เช่าแผ่นซีดี แถบบันทึกวีดิทัศน์ แผ่นวีดิทัศน์ ดีวีดี หรือแผ่นวีดิทัศน์ระบบดิจิทัลเฉพาะที่เกี่ยวกับการบันเทิง(๒) การขายอัญมณีหรือเครื่องประดับซึ่งประดับด้วยอัญมณี(๓) การประกอบพาณิชยกิจในเชิงพาณิชย์อันเป็นอาชีพปกติดังต่อไปนี้(ก) ซื้อขายสินค้าหรือบริการโดยวิธีการใช้สื่ออิเล็กทรอนิกส์ผ่านระบบเครือข่ายอินเตอร์เน็ต(ข) บริการอินเตอร์เน็ต(ค) ให้เช่าพื้นที่ของเครื่องคอมพิวเตอร์แม่ข่าย(ง) บริการเป็นตลาดกลางในการซื้อขายสินค้าหรือบริการโดยวิธีการใช้สื่ออิเล็กทรอนิกส์ผ่านระบบเครือข่ายอินเตอร์เน็ตทั้งนี้ ให้ข้าราชการพลเรือนสามัญตั้งแต่ระดับ ๕ขึ้นไปในสังกัดกรมพัฒนาธุรกิจการค้าซึ่งปฏิบัติหน้าที่ในจังหวัดนั้นเป็นนายทะเบียนพาณิชย์และให้ข้าราชการพลเรือนสามัญตั้งแต่ระดับ ๓ ขึ้นไปในสังกัดกรมพัฒนาธุรกิจการค้าซึ่งปฏิบัติหน้าที่ในจังหวัดนั้น และข้าราชการพลเรือนสามัญตั้งแต่ระดับ ๓ ขึ้นไป ในสำนักงานพาณิชย์จังหวัดเป็นพนักงานเจ้าหน้าที่ในกรณีที่ไม่มีข้าราชการพลเรือนสามัญตั้งแต่ระดับ๕ ขึ้นไป ในสังกัดกรมพัฒนาธุรกิจการค้า หรือมีแต่ไม่อยู่หรือไม่อาจปฏิบัติหน้าที่ได้ให้ข้าราชการพลเรือนสามัญตามลำดับต่อไปนี้เป็นนายทะเบียนพาณิชย์และมีอำนาจหน้าที่ตามนัยข้อ๕ ข้างต้น คือ พาณิชย์จังหวัด หรือผู้รักษาราชการแทนพาณิชย์จังหวัดสำหรับกรณีที่พาณิชย์จังหวัดไม่อยู่หรือไม่อาจปฏิบัติหน้าที่ได้หรือข้าราชการพลเรือนสามัญตั้งแต่ระดับ ๕ขึ้นไปในสังกัดสำนักงานพาณิชย์จังหวัดเรียงตามลำดับอาวุโสสำหรับกรณีที่ไม่มีผู้รักษาราชการแทนพาณิชย์จังหวัดหรือมีแต่ไม่อยู่หรือไม่อาจปฏิบัติหน้าที่ได้ประกาศณ วันที่ ๑๐ มีนาคม พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์จารุวรรณ/พิมพ์๑๘มิถุนายน ๒๕๔๖นิลวรรณ/ปาจรีย์จัดทำ๒๓มิถุนายน ๒๕๔๖ศิริยา/ผู้จัดทำ๑๖ธันวาคม ๒๕๔๘[๑]ราชกิจจานุเบกษาเล่ม ๑๒๐/ตอนพิเศษ ๓๓ ง/หน้า ๘/๑๘ มีนาคม ๒๕๔๖